CELEX: C2006/143/29
Language: lt
Date: 2006-06-17 00:00:00
Title: Byla C-502/04  2006 m. vasario 16 d.  Teisingumo Teismo (antroji kolegija) sprendimas ( Bundesverwaltungsgericht  prašymas priimti prejudicinį sprendimą)  Ergün Torun prieš Stadt Augsburg  (EEB ir Turkijos asociacija — Laisvas darbuotojų judėjimas — Asociacijos tarybos sprendimo Nr. 1/80 7 straipsnio antroji pastraipa — Darbuotojo iš Turkijos pilnametis vaikas, įgijęs profesinį išsilavinimą priimančiojoje valstybėje narėje — Nuosprendis baudžiamojoje byloje — Poveikis teisei apsigyventi)

17.6.2006   
            
            
               LT
            
            
               Europos Sąjungos oficialusis leidinys
            
            
               C 143/16
            
         2006 m. vasario 16 d. Teisingumo Teismo (antroji kolegija) sprendimas (Bundesverwaltungsgericht prašymas priimti prejudicinį sprendimą) Ergün Torun prieš Stadt Augsburg
   
   (Byla C-502/04) (1)
   
   (EEB ir Turkijos asociacija - Laisvas darbuotojų judėjimas - Asociacijos tarybos sprendimo Nr. 1/80 7 straipsnio antroji pastraipa - Darbuotojo iš Turkijos pilnametis vaikas, įgijęs profesinį išsilavinimą priimančiojoje valstybėje narėje - Nuosprendis baudžiamojoje byloje - Poveikis teisei apsigyventi)
   (2006/C 143/29)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesverwaltungsgericht
   Šalys pagrindinėje byloje
   
      Ieškovas: Ergün Torun
   
      Atsakovas: Stadt Augsburg
   Bylos dalykas
   Prašymas priimti prejudicinį sprendimą — Bundesverwaltungsgericht — EEB ir Turkijos asociacijos tarybos sprendimo Nr. 1/80 6, 7 ir 14 straipsnių aiškinimas — Turkijos pilietis, esantis valstybės narės darbo rinkoje teisėtai dirbančio darbuotojo iš Turkijos šeimos nariu, nuteistas realia trejų metų laisvės atėmimo bausme — Teisės apsigyventi valstybės narės teritorijoje netekimas
   Sprendimo rezoliucinė dalis
   Iš Turkijos imigravusio, valstybėje narėje ilgiau negu trejus metus teisėtai išdirbusio darbuotojo pilnametis vaikas, šioje valstybėje sėkmingai įgijęs profesinį išsilavinimą ir atitinkantis Asociacijos tarybos, įsteigtos susitarimu, steigiančiu Europos ekonominės bendrijos ir Turkijos asociaciją, 1980 m. rugsėjo 19 d. Sprendimo Nr. 1/80 dėl asociacijos plėtros 7 straipsnio antrojoje pastraipoje nustatytas sąlygas, teisę apsigyventi, kuri yra kildinama iš šia nuostata suteiktos teisės priimti bet kokį pasiūlymą įsidarbinti, praranda tik šio sprendimo 14 straipsnio 1 dalyje numatytais atvejais arba kai jis išvyksta iš priimančiosios valstybės narės teritorijos reikšmingam laikotarpiui ir be pateisinamų priežasčių.
   
      (1)  OL C 31, 2005 2 5.